CELEX: 62007TN0410
Language: lt
Date: 2007-11-16 00:00:00
Title: Byla T-410/07 2007 m. lapkričio 16 d. pareikštas ieškinys byloje Jurado Hermanos, S.L. prieš VRDT (JURADO)

12.1.2008   
            
            
               LT
            
            
               Europos Sąjungos oficialusis leidinys
            
            
               C 8/23
            
         2007 m. lapkričio 16 d. pareikštas ieškinys byloje Jurado Hermanos, S.L. prieš VRDT (JURADO)
   
   (Byla T-410/07)
   (2008/C 8/42)
   Kalba, kuria surašytas ieškinys: ispanų
   Šalys
   
      Ieškovė: Jurado Hermanos, S.L. (Alikantė, Ispanija), atstovaujama advokatės C. Martín Álvarez
   
      Atsakovė: Vidaus rinkos derinimo tarnyba (prekių ženklams ir pramoniniam dizainui)
   Ieškovės reikalavimai
   
               —
            
            
               Panaikinti 2007 m. rugsėjo 3 d. Antrosios apeliacinės tarybos sprendimą byloje R 866/2007-2.
            
         
               —
            
            
               Priimti sprendimą dėl ginčo esmės pripažįstant JURADO HERMANOS S. L., išimtinės registruoto ženklo licencijos turėtojos, suinteresuotumą Bendrijos prekių ženklo Nr. 240.218 atnaujinimo procedūra, patenkinant restitutio in integrum prašymą, kurį dėl Bendrijos prekių ženklo Nr. 240.218 atnaujinimo pateikė JURADO HERMANOS S. L.
            
         
               —
            
            
               Priteisti iš VRDT bylinėjimosi išlaidas.
            
         Ieškinio pagrindai ir pagrindiniai argumentai
   
      Bendrijos prekių ženklas, dėl kurio pateiktas prašymas: žodinis prekių ženklas „JURADO“ (paraiška įregistruoti Nr. 240.218).
   
      Prekė ar paslauga: 30 klasės prekės.
   
      Prekių ženklo, dėl kurio pateiktas prašymas, savininkas: CAFETAL DE COSTA RICA S.A.
   
      Apeliacinei tarybai apskųstas sprendimas: Prekių ženklų administravimo ir teisės reikalų skyriaus sprendimas atmesti ieškovės, turinčios prekių ženklo, dėl kurio iškelta byla, licenciją, restitutio in integrum prašymą, išplaukiantį iš to, kad šis ženklas išbrauktas iš registro, jo savininkui nepaprašius jį atnaujinti.
   
      Apeliacinės tarybos sprendimas: atmesti apeliaciją
   
      Ieškinio pagrindai: teisės į gynybą pažeidimas ir Reglamento (EB) Nr. 40/94 dėl Bendrijos prekių ženklo 47 straipsnio ir 78 straipsnio 1 dalies neteisingas aiškinimas.